Ο Σερ Τσαρλς Χένρι Νόουλς, 2ος Βαρονέτος, GCB (, 24 Αυγούστου 1754 – 28 Νοεμβρίου 1831) ήταν αξιωματικός του Βασιλικού Ναυτικού, ο οποίος υπηρέτησε κατά την διάρκεια του Πολέμου της Αμερικανικής Επανάστασης, των Πολέμων της Γαλλικής Επανάστασης και των Ναπολεόντειων Πολέμων, φτάνοντας μέχρι τον βαθμό του Ναυάρχου. Ήταν εξαιρετικά διανοούμενος, έγραψε αρκετά βιβλία σχετικά με την σηματοδότηση, και είχε την ευκαιρία να δοκιμάσει τις ιδέες του κατά την διάρκεια της ναυτικής σταδιοδρομίας του. Ο Νόουλς αντιμετώπιζε συχνά προβλήματα πειθαρχίας στα πλοία του, κυρίως λόγω μεγάλου αριθμού νέων και ανειδίκευτων ναυτών. Αυτά τα προβλήματα ίσως ήταν ο λόγος για την άκαμπτη σχέση του με τον ανώτερο του, Σερ Τζον Τζέρβις, ο οποίος τελικά οδήγησε τον Νόουλς σε παραίτηση μετά τη Ναυμαχία του Ακρωτηρίου του Σεντ Βινσέντ. Τελικά, επικεντρώθηκε σε επιστημονικές μελέτες σχετικά με ζητήματα που αφορούσαν τη ναυτική υπηρεσία.